Document ID: 31983R0269

Title and Content:
***** ΚΑΝΟΝΙΣΜΟΣ (ΕΟΚ) αριθ. 269/83 ΤΗΣ ΕΠΙΤΡΟΠΗΣ της 1ης Φεβρουαρίου 1983 περί της τέταρτης τροποποιήσεως των κανονισμών (ΕΟΚ) αριθ. 2191/81 και (ΕΟΚ) αριθ. 2192/81 όσον αφορά τα μέτρα ελέγχου που συνδέονται με τη χορήγηση ενισχύσεως για την αγορά βουτύρου από μη κερδοσκοπικά ιδρύματα και οργανισμούς καθώς και από τις ένοπλες δυνάμεις και τις εξομοιούμενες μονάδες των Κρατών μελών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 12 παράγραφος 3, Εκτιμώντας: ότι οι κανονισμοί (ΕΟΚ) αριθ. 2191/81 (3) και (ΕΟΚ) αριθ. 2192/81 (4) της Επιτροπής, όπως τροποποιήθηκαν τελευταία από τον κανονισμό (ΕΟΚ) αριθ. 1333/82 (5), καθορίζουν, στα άρθρα 6 και 5 αντίστοιχα, τη συχνότητα των ελέγχων που συνδέεται με τη χορήγηση των ενισχύσεων που προβλέπονται από τους εν λόγω κανονισμός· ότι πρέπει να τροποποιηθούν αυτές οι διατάξεις για να ληφθούν υπόψη οι ελάχιστες απαιτήσεις που έχουν καθοριστεί στο θέμα αυτό με την οδηγία 77/435/ΕΟΚ του Συμβουλίου της 27ης Ιουνίου 1977 περί των ελέγχων, από τα Κράτη μέλη, των ενεργειών που αποτελούν μέρος του συστήματος χρηματοδοτήσεως από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα « Εγγυήσεων» (6)· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 6 του κανονισμού (ΕΟΚ) αριθ. 2191/81 αντικαθίσταται από το ακόλουθο κείμενο: «Άρθρο 6 Τα Κράτη μέλη λαμβάνουν τα αναγκαία μέτρα ελέγχου για να διασφαλιστεί η τήρηση των διατάξεων που προβλέπονται στον παρόντα κανονισμό, ιδίως με έλεγχο των εμπορικών εγγράφων και των λογιστικών βιβλίων του προμηθευτή. Οι έλεγχοι αυτοί πραγματοποιούνται σύμφωνα με την οδηγία 77/435/ΕΟΚ του Συμβουλίου (1). Ανακοινώνουν στην Επιτροπή: α) εντός προθεσμίας τριών μηνών, τις λεπτομέρειες του ελέγχου που διενεργείται στα διάφορα στάδια της εμπορίας του βουτύρου καθώς και τα μέτρα που έχουν ληφθεί σύμφωνα με το άρθρο 2 παράγραφος 3 περίπτωση α)· β) πριν από τις 20 κάθε μήνα, τις ποσότητες για τις οποίες κατά τον προηγούμενο μήνα: - εκδόθηκαν δελτία, - καταβλήθηκε η ενίσχυση. (1) ΕΕ αριθ. L 172 της 12. 7. 1977, σ. 17.» Άρθρο 2 Το άρθρο 5 του κανονισμού (ΕΟΚ) αριθ. 2192/81 αντικαθίσταται από το εξής κείμενο: «Άρθρο 5 Τα Κράτη μέλη λαμβάνουν τα αναγκαία μέτρα ελέγχου για να διασφαλιστεί η τήρηση των διατάξεων που προβλέπονται στον παρόντα κανονισμό, ιδίως με έλεγχο των εμπορικών εγγράφων και των λογιστικών βιβλίων του προμηθευτή. Οι έλεγχοι αυτοί πραγματοποιούνται σύμφωνα με την οδηγία 77/435/ΕΟΚ του Συμβουλίου (1). Ανακοινώνουν στην Επιτροπή: α) εντός προθεσμίας τριών μηνών, τις λεπτομέρειες του ελέγχου που διενεργείται στα διάφορα στάδια της εμπορίας του βουτύρου καθώς και τα μέτρα που έχουν ληφθεί σύμφωνα με το άρθρο 2 παράγραφος 3 περίπτωση α)· β) πριν από τις 20 κάθε μήνα, τις ποσότητες για τις οποίες κατά τον προηγούμενο μήνα: - εκδόθηκε δελτίο, - καταβλήθηκε η ενίσχυση. (1) ΕΕ αριθ. L 172 της 12. 7. 1977, σ. 17». Άρθρο 3 Ο παρών κανονισμός αρχίζει να ισχύει την τρίτη ημέρα από τη δημοσίευση του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, την 1η Φεβρουαρίου 1983.

Classification Labels:
2997
2972
572
151

Label Descriptions:
{"2997": "Ένοπλες δυνάμεις", "2972": "ΕΘΝΙΚΗ ΑΜΥΝΑ", "572": "Στρατός", "151": "ΔΙΕΘΝΕΙΣ ΣΧΕΣΕΙΣ"}

EuroVoc IDs (Original): 2489
2628
4189
2763
5268
4488

EuroVoc IDs (Expanded): 2489
2628
4189
2763
5268
4488

Dataset Source: meu

Split: train